
Cornel Nistorescu: Poliţia Română, în loc să 
identifice şi să anihileze reţelele şi distribuitorii 
de droguri, se „ia la trântă” cu toţi românii care 
devin „posibili infractori” 

„Poliţia Română se străduiește să mute problema drogurilor din curtea ei pe 
seama consumatorilor. Și ca să-și arate preocuparea sa pentru prinderea acestora 
se chinuie intelectual și juridic să reglementeze depistarea lor. Nu a 
distribuitorilor și a reţelelor, ci a bietului utilizator. Ca să-și consolideze poziţia, ca 


să poată aborda pe oricine, poliţia visează să tragă cu legea în toată populaţia, 
exact ca vinătorul beat care a pornit cu tunul după citeva vrăbii”, scrie jurnalistul 
Cornel Nistorescu, în Cotidianul. 


„Scandalul OUG 84/2024 mărește puterea de control a poliţiei asupra cetăţeanului. 
Bogdan Despescu, doctor dubios în științe (acuzat de plagiat) și etern secretar de 
stat la Ministerul de Interne (om cu limbaj și frizură de ofițer din filmele despre 
război, considerat prieten al SRI), conduce operaţiunea de încălecare a 
cetățeanului. Și el, și premierul, și ministrul Justiţiei alcătuiesc un fel de gașcă de 
Buzău. Despescu este din Nehoiu, iar Predoiu a copilărit la Pleșcoi, din copilărie 
rămînînd un admirator al Elenei Udrea. Se mai spune despre Despescu un lucru 
neconfirmat: că a fost unul dintre oamenii lui Florian Coldea în Poliţia Română. 


Consumatorul de droguri este vinat cu lupa legislaţiei și cu disprețul agentului și al 
conducerii ministerului. Cît pentru aplicarea legii, cît pentru alte motive. Orice 
conducător auto suspect după criteriile aproximative ale organului poate fi oprit și 
pus să sufle sau să accepte testarea. Dacă refuză, are carnetul suspendat pentru 
minimum trei zile. Dacă este cu familia în autoturism, o trimite la gară. Nu primește 
o dovadă care să-i permită să ajungă acasă sau la spital, unde să facă un test. Drug 
test-ul polițaiului nu este probă. Este doar un instrument de lucru. Proba juridică 
vine de la INML. Dacă după trei zile, conducătorul auto este depistat pozitiv se 
alege cu dosar penal. Dacă nu, umblă după carnet. La 3 zile de la testare poate 
începe recuperarea carnetului de conducător auto care, în unele cazuri, ţine cit 
niște săptămini de post. 


Incoerenţa juridică a OUG 84 ţine cît de gindirea lui Bogdan Despescu, cit de 
abilitatea ministrului Cătălin Predoiu de a se face că lucrează, precum și de avizele 
eliberate de Ministerul Justiţiei. Acestea din urmă indică și nivelul parfumat de 
pregătire juridică a Alinei Gorghiu. Cătălin Predoiu cel lunecos chiar susține despre 
OUG 84: 


„Această ordonanţă nu este un demers izolat al MAI, este o măsură care se înscrie 
într-o politică pe care am cerut-o şi am impus-o la MAI, încă de la preluarea 
mandatului. A fost în mod repetat citată trunchiat declaraţia subsemnatului în sensul 
că lupta cu drogurile a fost pierdută. Este o declaraţie mai largă, pe care am făcut-o 
la preluarea mandatului, şi nu la jumătatea lui, şi care a inclus şi comandamentul de 


a întări această luptă, de a iniţia măsuri împotriva traficului şi consumului de droguri, 
inclusiv la volan şi de a câştiga această luptă”. 


Preocuparea excesivă și ostentativă a celor de la Interne (și nu numai) de a se su, 
cu picioarele pe consumator (uneori chiar pe potenţialii consumatori) ne trimite cu 
gindul la responsabilitatea tuturor de a combate distribuţia. O vinătoare a 
amatorilor de prizat pentru a ascunde amploarea distribuţiei și controlul acesteia. 
Starea generală a consumului de droguri în Romania nu este semn de viciu 
popular, ci de incapacitate a instituţiilor statului de a o bloca sau de a diminua 
distribuţia. 


Există o incapacitate a acestor instituţii de a depista și sancţiona rețele de 
distribuţie a drogurilor și, pe cale de consecinţă, ne obligă să presupunem că 
oamenii legii au rolul lor, chiar interese și beneficii. Un fost ministru vorbea mai zilele 
trecute de implicarea unor servicii secrete străine în piața drogurilor ca sursă 
importantă pentru bani negri. 


Mai rămîne de pus o întrebare: cine cercetează implicarea polițiștilor, mai mici sau 
cu funcţii mai importante, a ofițerilor din Serviciile secrete și a eventualilor 
beneficiari din lumea politică în afacerea drogurilor? 


Nu are rost să așteptăm un răspuns în problemă. Cercetarea dosarelor care implică 
decese a rămas fără răspuns. E cazul împușcatului cu mai multe gloanţe din scara 
blocului Monte Carlo din timpul pandemiei. Cum s-a încheiat? Sau a celui împușcat 
la Brăila. Știţi ceva despre rezultatele cercetărilor privind persoanele responsabile și 
de eventuale sancţiuni? Anchetele interne din Poliţie sau din Serviciile Secrete sunt 
gropi fără fund. Cazurile grave din Ministerul de Interne sunt cercetate prin anchete 
organizate între ei. Nu mai sunt de competenţa Parchetelor militare și se termină 
mai întotdeauna în ceaţă. 


Deja OUG 84, act care deschide vinătoarea de conducători auto, nu-i decit o 
extindere de putere pentru poliţaii și șefii lor și o modalitate de a măguli 
electoratul pentru a arăta înainte de alegeri că poliţia este îngrijorată și se face că 
lucrează chiar și atunci cînd este amestecată în marile învirteli în materie”, scrie 
Nistorescu. 

Cimpoi Adrian 

Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 


Marius Lulea (AUR): „România trebuie să aibă o armată puternică și un complex militar-industrial 
solid" 


George Simion, candidatul AUR la Președinția României, trage un semnal de alarmă: „Țăranul român 
este abandonat de către stat” 


Marius Lulea (AUR) acuză: „PSD a cedat șantajului PNL și a stabilit alegerile pentru final de noiembrie 
— început de decembrie” 


Petrișor Peiu: „George Simion este primul candidat la președinție nominalizat de un partid 
parlamentar“ 

Mircea Geoană și-a înregistrat goliciunea Gâlceava celor două nulităţi, în lupta pentru 
intelectuală la OSIM capturarea totală a României 


Cutremur neobișnuit în România, vineri seară. Unde a fost resimţit 


Rudele fetei sfâșiate de urs vor trebui să facă plângeri penale pentru complicitate la omor împotriva 
ministrului Mediului și Ursulei von der Leyen 


Situaţie fără precedent în România. Meteorologii au emis Cod roșu de căldură excesivă. Cât de c: 
va fi în zilele următoare 


Șef Salvamont: Traseele turistice în momentul de față nu mai prezintă nicio siguranţă din cauza 

Guvernul Ciolacu ne falimentează buzunarele: serviciile poștale, medicamentele și 
detergenţii s-au scumpit cu peste 20% 


O 1 minut în urmă 


Seceta extremă a distrus 80% din culturile de porumb 


O o oră în urmă 


Decizie halucinantă în justiţie: șoferii cu rezultat fals pozitiv la drugtest nu vor putea primi 
despăgubiri în instanţă 


O o oră în urmă 


Claudia Marcu: Câţi români trebuie să mai moară uciși de urși? Fără număr, cum s-ar zice... 


O o oră în urmă 


Biden: “Nu plec nicăieri” / Vedete de la Hollywood, grupuri de activişti şi instituţii de ştiri îi 
cer să se retragă 


O 3 ore în urmă 


